2020 National Executive Committee / Nasionale Uitvoerende Komitee
Sedert 1991 lid van Krugersdorp Rotary Klub en gedurende 1993 President van die Klub – tans weer President van Rotary Krugersdorp. Hy bestuur tans twee aftreeoorde vir Sosiale Pensioentrekkers namens Rotary.Vanaf 1998 'n ywerige navorser van Familiegeskiedenis en stigterslid en voorsitter van die WesGauteng Tak van die Genealogiese Genootskap van Suid Afrika. Dien vir etlike jare op die Nasionale Uivoerende Komitee (NUK) van die GGSA. Sy portfeulje op die NUK is die ontwikkeling en ontsluiting van genealogiese bronne. Dennis se Genealogie-passie is om aangenome kinders te help om hulle biologiese ouers te vind.
1973 is sy getroud met Neels Harmse *1939 Schweizer Reineke en hulle het twee dogters, Benita en Anja en een kleinseun Tristan. Sy het agtergekom dat daar nog nie veel navorsing oor die HARMSE's gedoen is nie, en haar nou daarmee besig. Sy het konsepsamestelling in die boekery van die Erfenisstigting en by Gisa geplaas vir kommentaar en om jaarliks met die nuutste inligting aangevul en vervang te word. Ellen organiseer elke jaar die toer na die verskillende argiewe. Van 'n klein begin waar aanvanklik net na die Wes-Kaap Provinsiale Argief (voorheen KAB) gegaan is het dit gegroei, soveel so dat daar nou ook toere na die Vrystaat Provinsiale Argief en ook na die Nasionale Argief in Pretoria organiseer word. Met die oog op die 200-jarige viering van die aankoms van die 1820 Setlaars word 'n toer na die Oos-Kaap in die vooruitsig gestel.
Die jare na skool was 'n komplekse mengelmoes van studies, huwelik, 2-jaar militere diens / kampe, gesinslewe en werkverpligtinge. Studies het bestaan uit kwalifikasies in die Metallurgiese Ingenieurswese rigting, nagraadse Bestuursopleiding en 'n aanvullende B.Comm-graad. Het al die jare net by een werkgewer gewerk, alhoewel die naam van die maatskappy verskeie kere verander het en finaal as ArcelorMittal (vroeer bekend as Iscor), SA se grootste staalvervaardiger nou bekend is. Dit was 'n baie dankbare tyd van my lewe om vaardighede aan te leer en netwerk kontakte met ander mense op te bou. Na verskeie oorsese reise om aanlegte in die buiteland te besoek om kundigheid uit te ruil, baie opleidingskursusse, simposiums, konferensies en oorsese besoekers het ek in Mei 2017 na 41 jaar en 19 dae diens met pensioen gegaan nadat ek verskeie poste in die Produksie, Proses Ontwikkeling en Kwaiteits afdelings beklee het.
Persoonlik al so vir die laaste +-25 jr by die Genealogie (familie stambome en geskiedenis) betrokke, met fokus op my eie Potgieter – Gouws – Rossouw – Bester families. By die Vaal3Hoek-tak betrokke as een van die stigterslede in 1999 saam Prof Johann Tempelhoff as Tesourier, later as Sekretaris en nou weer as Tesourier.